Ministru kabineta noteikumu projekta

“Grozījums Ministru kabineta
2005.gada 14.jūnija noteikumos Nr.413 “Kārtība, kādā veicama personu obligātā medicīniskā un laboratoriskā pārbaude, obligātā un piespiedu izolēšana un ārstēšana infekcijas slimību gadījumos””

sākotnējās ietekmes novērtējuma ziņojums (anotācija)

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Veselības ministrijas iniciatīva saskaņā ar [Epidemioloģiskās drošības likuma](https://likumi.lv/ta/id/52951-epidemiologiskas-drosibas-likums) [20.panta](https://likumi.lv/ta/id/52951-epidemiologiskas-drosibas-likums#p20) pirmo daļu un [22.panta](https://likumi.lv/ta/id/52951-epidemiologiskas-drosibas-likums#p22) otro daļu |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar [Epidemioloģiskās drošības likum](https://likumi.lv/ta/id/52951-epidemiologiskas-drosibas-likums)u (turpmāk – likums),  Ministru kabineta 2005.gada 14.jūnija noteikumos Nr.413 „Kārtība, kādā veicama personu obligātā medicīniskā un laboratoriskā pārbaude, obligātā un piespiedu izolēšana un ārstēšana infekcijas slimību gadījumos” (turpmāk – noteikumi Nr.413) ir iekļauts infekcijas slimību saraksts (turpmāk – slimību saraksts) un noteikta kārtība, kādā personas, kuras inficējušās ar kādu no slimību sarakstā minētajām infekcijas slimībām vai par kuru inficēšanos ir radušās pamatotas aizdomas, vai atsevišķas iedzīvotāju grupas tiek pakļautas obligātajai medicīniskajai un laboratoriskajai pārbaudei, izolēšanai vai ārstēšanai. Saskaņā ar likumu izolēšana veicama personas dzīvesvietā vai ārstniecības iestādē.Tāpat noteikumi Nr.413 nosaka kārtību, kādā Veselības inspekcijas vadītājs vai viņa vietnieki pēc ārstniecības personas vai valsts aģentūras "Latvijas Infektoloģijas centrs" (turpmāk – Latvijas Infektoloģijas centrs) epidemiologa pieprasījuma pieņem lēmumu par personas piespiedu izolēšanu, ja persona atsakās no obligātās medicīniskās un laboratoriskās pārbaudes vai izolēšanas un ārstēšanas.Personu obligāto un piespiedu izolēšanu un ārstēšanu veic noteikumu Nr.413 [3.pielikumā](https://likumi.lv/ta/id/110743#piel3) minētajās ārstniecības iestādēs: Sabiedrība ar ierobežotu atbildību "Rīgas Austrumu klīniskā universitātes slimnīca", Latvijas cietumu slimnīca un Valsts sabiedrība ar ierobežotu atbildību "Strenču psihoneiroloģiskā slimnīca". Atbilstoši noteikumu Nr.413 1.pielikuma 17.punktam, ņemot vērā to, ka koronavīrusa izraisītā slimība COVID-19 infekcija ir cita, no jauna parādījusies bīstama infekcijas slimība, personām ar aizdomām, ka tās ir inficējušās ar šo slimību vai bijušas ciešā kontaktā ar infekcijas slimnieku, var tikt piemērota obligātā medicīniskā un laboratoriskā pārbaude, ārstēšana un izolēšana. Pacientus, par kuriem ir aizdomas, ka tie inficējušies ar COVID-19, vai kuriem ir apstiprināta šī infekcija, paredzēts stacionēt Rīgas Austrumu klīniskajā universitātes slimnīcā vai Bērnu klīniskajā universitātes slimnīcā (turpmāk – Bērnu slimnīca), kur ir Infekcijas slimību nodaļa bērniem. Līdz ar to nepieciešams tehniski precizēt noteikumus Nr.413 iekļaujot ārstniecības iestāžu sarakstā, kurās veicama personu obligātā un piespiedu izolēšana un ārstēšana, arī Bērnu slimnīcu.  |
| 3. | Projekta izstrādē iesaistītās institūcijas un publiskas personas kapitālsabiedrības | Veselības inspekcija, Slimību profilakses un kontroles centrs, Valsts sabiedrība ar ierobežotu atbildību “Bērnu klīniskā universitātes slimnīca” . |
| 4. | Cita informācija | Projektā paredzētie pasākumi tiks nodrošināti Veselības ministrijai piešķirto valsts budžeta līdzekļu ietvaros. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekta tiesiskais regulējums skars ārstniecības personas, kas diagnosticē slimību sarakstā minētās slimības, veicot savu profesionālo darbību, slimos vai aizdomās par iespējamu saslimšanu esošos bērnus. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar |
| 3. | Administratīvo izmaksu monetārs novērtējums | Projekts šo jomu neskar |
| 4. | Atbilstības izmaksu monetārs novērtējums | Projekts šo jomu neskar |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Veselības inspekcija, Slimību profilakses un kontroles centrs, Valsts sabiedrība ar ierobežotu atbildību “Bērnu klīniskā universitātes slimnīca”. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts neietekmēs pārvaldes funkcijas un institucionālo struktūru. Jaunu institūciju izveide, esošo institūciju likvidācija vai reorganizācija nav paredzēta. Projekta izpilde tiks nodrošināta esošo cilvēkresursu ietvaros. |
| 3. | Cita informācija | Institūcijas projektā paredzētos pasākumus nodrošinās tai piešķirto valsts budžeta līdzekļu ietvaros. |

Veselības ministre                                   I. Viņķele

Vīza: Valsts sekretāre D. Mūrmane-Umbraško

Segliņa 67876102

anita.seglina@vm.gov.lv